શીર્ષક: દિલજીત દોસાંઝ : ‘કિંગ ઑફ પંજાબી ફિલ્મ્સ’ બનવાથી લઈ કંગના સાથે ટક્કર સુધીની કહાણી\nકાલ્પનિક લેખનું ઉપરનું શીર્ષક જોતાં, લેખની કલ્પના કરો.\n
દિલજીત દોસાંઝ

પરંતુ ગુરુવારે આ યાદીમાં એવું નામ જોડાઈ ગયું છે પહેલાં આવી ચર્ચામાં કદાચ જ સામેલ થતું જોવા મળ્યું હતું.

ગાયક અને અભિનેતા દિલજીત દોસાંઝની ગુરુવારે અભિનેત્રી કંગના રણૌત સાથે ટ્વિટર પર વાદવિવાદ થઈ ગયો. તેના કારણે સોશિયલ મીડિયા પર સક્રિય લોકો બે ભાગમાં વહેચાઈ ગયા.

ટ્વિટર પર દિલજીત દોસાંઝ અને કંગના રણૌત ટ્રેન્ડ કરવા લાગ્યાં, કારણ હતું, કૃષિ બિલોને લઈને થઈ રહેલાં વિરોધપ્રદર્શનોમાં સામેલ એક વૃદ્ધ મહિલા મહિંદર કૌર.

કંગના રણૌતે અમુક દિવસ પહેલાં મહિંદર કૌરની તસવીર શૅર કરવાની સાથે લખ્યું હતું કે ટાઇમ મૅગેઝિનની 100 સૌથી પ્રભાવશાળી વ્યક્તિઓની યાદીમાં સામેલ દાદી 100 રૂપિયામાં ખેડૂતોના વિરોધપ્રદર્શનોમાં સામેલ થવા માટે ઉપલબ્ધ છે.

કંગનાએ આ વાત શાહીનબાગ વિરોધપ્રદર્શનમાં ભાગ લેનારાં બિલકિસ બાનો માટે લખી હતી અને તેમણે જે તસવીર પોસ્ટ કરી હતી તે પૈકી એક મહિંદર કૌરની હતી. બાદમાં કંગના રણૌતે આ ટ્વીટ ડિલીટ કરી દીધું.

ત્યાર બાદ દિલજીત દોસાંઝે બીબીસીનો એક વીડિયો ટ્વિટર પર પોસ્ટ કર્યો જેમાં મહિંદર કૌર કંગના રણૌતને જવાબ આપી રહ્યાં છે. દિલજીતે કંગના રણૌતને ટૅગ કરવાની સાથે તેમને મહિંદર કૌરની વાતનો જવાબ આપવા માટે કહ્યું.

આ ઘટના બાદ બંને વચ્ચે ઝઘડો શરૂ થઈ ગયો અને તેઓ એકબીજાને અપમાનજનક શબ્દોમાં ખરુંખોટું કહેવા લાગ્યા. બંનેએ એકબીજા માટે ‘કોઈના પાલતું’ હોવા જેવા શબ્દનો પણ ઉપયોગ કર્યો. 

ત્યાર બાદ ટ્વિટર પર #KanganaRanaut અને #Diljit ટૉપ ટ્રેંડમાં આવી ગયાં.

પહેલી વખત આવો વિવાદ

દિલજીત દોસાંજ અને કંગના રણૌત

કંગના રણૌત લાંબા સમયથી ટ્વિટર પર વાદવિવાદનો ભાગ બનતાં રહે છે. તેઓ રાજકીય મુદ્દાઓ પર લખે છે, ઘણી વાર વિવાદાસ્પદ નિવેદનો પણ આપે છે અને તેમની ટ્વિટર વૉર જારી રહે છે.

પરંતુ, 36 વર્ષના દિલજીત દોસાંઝ પ્રથમ વખત આવી રીતે ચર્ચામાં આવ્યા છે. અવારનવાર તેઓ પોતાના ટ્વિટર હૅંડલ પર પોતાના નવાં ગીતો કે ફિલ્મો અંગે ટ્વીટ કરે છે. 

લૉકડાઉન દરમિયાન જ્યારે તેઓ મુંબઈમાં ફસાઈ ગયા હતા ત્યારે તેમણે પોતાના ભોજન બનાવતા વીડિયો શૅર કર્યા હતા.

બીબીસી પંજાબી સેવાના સંવાદદાતા સુનીલ કટારિયા જણાવે છે કે, “દિલજીત દોસાંઝ ક્યારેય રાજકીય વિવાદોમાં નથી રહ્યા. આ પ્રથમ વાર છે જ્યારે તેઓ આવી રીતે ટ્વિટરની લડાઈમાં પડ્યા હોય. જોકે, તેઓ પોતે પણ એક ખેડૂત પરિવારમાંથી જ આવે છે.”

જોકે, દિલજીત દોસાંઝ ખેડૂતોના વિરોધપ્રદર્શનને લઈને ઘણા સક્રિય છે અને તેના વીડિયો અને...